钦定古今图书集成/历象汇编/乾象典/第051卷 > 左更右更
## 钦定古今图书集成/历象汇编/乾象典/第051卷 > 左更右更

按《星经》阙。《史记天官书》《汉书》《晋书天文志》俱不载。
按《隋书天文志》：“娄东五星曰左更，山虞也，主泽薮竹
木之属，亦主仁智。娄西五星曰右更，牧师也，主养牛
马之属，亦主礼义。二更，秦爵名也。”

按《宋史天文志》：“右更五星在娄西，秦爵名，主牧师官。
左更五星在娄东，亦秦爵名，山虞之官，主山泽林薮
竹木蔬果之属，亦主仁智。”

按《观象玩占》：“左更五星，娄东山虞也，主山泽林薮。右
更五星，娄南牧师官也，主养牧牛马。皆秦爵名也。左
更主仁，右更主礼。”